
LIETUVOS RESPUBLIKOS SVEIKATOS APSAUGOS MINISTERIJA

Lietuvos Respublikos sveikatos apsaugos ministerija teikia derinti Lietuvos Respublikos sveikatos apsaugos ministro įsakymo „Dėl Lietuvos Respublikos sveikatos apsaugos ministro 2011 m. rugpjūčio 10 d. įsakymo Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ pakeitimo“ (toliau – Įsakymo projektas 1) ir Lietuvos Respublikos sveikatos apsaugos ministro įsakymo „Dėl Lietuvos Respublikos sveikatos apsaugos ministro 2011 m. balandžio 7 d. įsakymo Nr. V-326 „Dėl Lietuvos higienos normos HN 102:2011 „Įstaiga, vykdanti formaliojo profesinio mokymo programą. Bendrieji sveikatos saugos reikalavimai“ patvirtinimo“ pakeitimo“ projektus (toliau – Įsakymo projektas 2, kartu – Įsakymų projektai).
Įsakymų projektų tikslas – įgyvendinti Lietuvos Respublikos švietimo įstatymo Nr. I-1489 40, 43, 46 ir 48 straipsnių pakeitimo įstatymo Nr. XV-1014 nuostatas, kuriomis mokinių, kurie mokosi pagal priešmokyklinio, bendrojo ugdymo ir formaliojo profesinio mokymo programas, mokymosi krūvio (per vieną dieną mokiniui tenkančių ugdomųjų veiklų apimties) reglamentavimas nuo 2026 m. rugsėjo 1 d. perduodamas švietimo, mokslo ir sporto ministro kompetencijai. Iki 2026 m. rugsėjo 1 d. galiojusioje Švietimo įstatymo redakcijoje buvo numatyta, kad mokinių mokymosi krūvis reglamentuojamas higienos normose. Atsižvelgiant į tai, kas išdėstyta Įsakymų projektais Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“[footnoteRef:1] ir Lietuvos higienos normos HN 102:2011 „Įstaiga, vykdanti formaliojo profesinio mokymo programą. Bendrieji sveikatos saugos reikalavimai“ (toliau – higienos norma HN 102:2011)[footnoteRef:2] nuostatos, reglamentuojančios mokinių mokymosi krūvį, pripažįstamos netekusiomis galios. 
Įsakymo projektu 2 taip pat atnaujinami teisės aktai, į kuriuos higienos normoje HN 102:2011 pateikiamos nuorodos, higienos normos HN 102:2011 nuostatos patikslinamos atsižvelgiant į pasikeitusį teisinį reglamentavimą, siekiant, kad reikalavimai būti aiškesni patikslinamos jų formuluotės, atsisakoma perteklinių, neaktualių teisės akto nuostatų, reikalavimų nesuderinamų su kitų teisės aktų nuostatomis (pvz., apribojimų įstaigos patalpose vykdomai veiklai,  apribojimo įrengti kūno kultūros zoną iš tos pastato pusės, kurioje yra mokymo klasių kabinetų, kadangi gali būti taikomi kiti sprendimai nepageidaujamam poveikiui išvengti, reikalavimo apšvietimui naudoti tik liuminescencines ar kaitrines lempas). Atsižvelgiant į Teisės aktų projektų rengimo rekomendacijas, patvirtintas Lietuvos Respublikos teisingumo ministro 2013 m. gruodžio 23 d. įsakymu Nr. Nr. 1R-298 „Dėl Teisės aktų projektų rengimo rekomendacijų patvirtinimo“, higienos normos HN 102:2011 nuostatos koreguojamos dėl juridinės technikos. Atsižvelgiant į atliktų pakeitimų apimtį higienos norma HN 102:2011 išdėstoma nauja redakcija.
Įsakymų projektai skelbiami Lietuvos Respublikos Seimo teisės aktų informacinės sistemos Projektų registravimo posistemėje.
Pastabas ir pasiūlymus dėl Įsakymų projektų prašome pateikti Lietuvos Respublikos sveikatos apsaugos ministerijai per 10 darbo dienų nuo Įsakymo projekto gavimo dienos.
PRIDEDAMA:
. Įsakymo projektas 1, 1 lapas.
. Įsakymo projekto 1 lyginamasis variantas, 1 lapas.
. Įsakymo projektas 2, 8 lapai.
. Adresatų sąrašas, 1 lapas.



Sveikatos apsaugos viceministrė			                     Laimutė Vaidelienė

